Zimbabve, proces për shkarkimin e Presidentit Mugabe
Partia në pushtet deklaroi se do të fillojë procedurat për shkarkimin e ish-kreut të saj nga posti i Presidentit
Ligjvënësit në Zimbabve njoftuan se do të fillojnë procedurat për shkarkimin e Presidentit Robert Mugabe, i cili refuzoi të japë dorëheqjen brenda afatit që i ishte përcaktuar. Zoti Mugabe vazhdon të mbahet nën arrest shtëpie nga forcat e ushtrisë. Anëtarë të partisë në pushtet ZANU-PF thanë se shpresojnë që procesi të përmbushet brenda një jave. Një zëdhënës i partisë së opozitës tha se largimi i zotit Mugabe duhej bërë prej kohësh. , tha Obert Gutu, zëdhënës i opozitës. Mocioni për shkarkimin e tij përfshin akuza për abuzim të autoritetit duke emëruar bashkëshorten, Grace Mugabe, si pasardhëse. Zoti Mugabe e ndërmorri këtë hap pasi shkarkoi nga posti i Zëvendës Presidentit heroin popullor, ish-ushtarakun Emmerson Mnangagwa. Gjatë një deklarate sot, zoti Mnangagwa i bëri thirrje zotit Mugabe të dëgjojë popullin dhe të dorëhiqet. Ai gjithashtu tha se nuk do të kthehet në Zimbabve derisa t’i garantohet siguria e tij personale. Zoti Mugabe, kreu më i vjetër i shtetit në botë, është vendosur nën arrest shtëpie që javën e kaluar, pasi ushtria mori disa prej institucioneve kryesore.